# Biológia

### Z Wikipédie

  Články z oblasti biológie vo Wikipédii, pozri: Kategória:Biológia.

| Biologický portál

Biológia (grec. bios, βιος - život; logos, λογος - slovo) je náuka o živote. Toto všeobecné vyjadrenie zahŕňa viaceré skutočnosti:

- V užšom zmysle je biológia veda o živých organizmoch, takých, ako ich poznáme na planéte Zem. Ale určenie presnej hranice medzi živou a neživou prírodou je niekedy problematické (v prípade vírusov, viroidov a priónov). Preto presné vymedzenie predmetu biológie nie je jednoznačné.
- V širšom zmysle slova je biológia skupinou disciplín, klasických aj moderných, ktoré sa zaoberajú štruktúrou, funkciou a úrovňou organizácie (molekulárna, bunková, orgánová, ...) živých organizmov. Venuje sa aj vývojovým zmenám druhov - evolúcia. Na úrovni vzájomných vzťahov organizmov a ich vzťahov so životným prostredím študujú živú prírodu etológia a ekológia.
- Zaoberá sa tiež praktickým využitím živej prírody človekom (aplikácia poznatkov v poľnohospodárstve, medicíne, farmakológii a pod.).

## [úprava] Dejiny biológie

  Hlavný článok:Dejiny biológie.

Biológiu ako vedu definovali nezávisle Gottfried Reinhold Treviranus (Biologie oder Philosophie der lebenden Natur, 1802) a Jean-Baptiste Pierre Antoine de Monet, rytier z Lamarcku (Hydrogéologie, 1802), ktorý ju uviedol takto:

  „Všetko, čo vo všeobecnosti patrí medzi rastliny a živočíchy, ako aj všetky schopnosti vlastné každej z týchto bytostí bez výnimky, tvoria jedinečný a rozsiahly objekt samostatnej vedy, ktorá zatiaľ nebola založená, nemá ešte názov a ktorú ja pomenujem biológia.”

Zavedenie samotného slova biológia sa niekedy spája s menom Karl Friedrich Burdacha a rokom 1800, ale objavuje sa už v názve tretieho zväzku Philosophiae naturalis sive physicae dogmaticae: Geologia, biologia, phytologia generalis et dendrologia, publikovanom v roku 1766 Michael Christoph Hanovom.

## [úprava] Hlavné disciplíny

Vzhľadom na rozsiahly predmet záujmu biológie je nutné rozčleniť ju do jednotlivých disciplín. Jedno z kritérií triedenia týchto disciplín vychádza z určenia rôznych úrovní organizácie živej hmoty. V snahe dosiahnuť v rámci biológie všeobecné porozumenie vznikli prirodzené premostenia medzi disciplínami (hraničné, interdisciplinárne vedy).

Úroveň štúdia | Príklad objektov | Disciplíny
--- | --- | ---
molekulárna | biomolekuly: bielkoviny, DNA | organická chémia, biochémia, molekulárna biológia
mikroskopická | stavba bunky (organely) | cytológia
| jednobunkové organizmy | mikrobiológia
| orgány, tkanivá | fyziológia, histológia
makroskopická | organizmy, jednotlivci | anatómia, etológia
populačná | kolónie, populácie, metapopulácie | biológia populácií, genetika populácií
druhová | druh | fylogeografia
naddruhová | skupiny druhov, ekosystémy | fylogénia, ekológia

Medzi ďalšie disciplíny spojené s biológiou patrí genetika, náuka o dedičnosti. Jedným z kľúčových pojmov biológie je princíp evolúcie. Vývojom organizmov sa zaoberá fylogénia, paleontológia študuje fosílne organizmy za účelom objasnenia ich evolúcie. Všetky biologické disciplíny sa opierajú o taxonómiu (systematiku), ktorej objektom záujmu je pomenúvanie a klasifikácia živých organizmov.

## [úprava] Vybrané biologické a hraničné disciplíny

Anatómia - Antropológia – Aplikovaná biológia - Astrobiológia - Bakteriológia - Behaviorálna biológia - Biofyzika - Biogeografia - Biochémia - Bioinformatika - Bionika - Biotechnológia - Botanika - Cytológia - Ekológia - Envirobiológia - Entomológia - Epidemiológia - Etológia - Evolučná biológia (s Ontogenézou a Fylogenézou) - Farmakobiológia - Fykológia - Fyziológia - Genetika a Epigenetika - Geobotanika - Histológia - Chronobiológia - Imunológia - Kryptobiológia - Lichenológia - Medicína - Mikrobiológia - Molekulárna biológia - Morfológia - Mykológia - Neurobiológia - Oológia - Paleontológia (s paleobotanikou a paleozoológiou) - Parazitológia - Protozoológia - Sociobiológia - Taxonómia - Teoretická biológia - Virológia - Zoológia

## [úprava] Základné delenie organizmov

Hlavný článok: Systém živých organizmov

Jedno z častých delení v minulosti bolo delenie živých organizmov do piatich ríš:

- Monera - prokaryotické organizmy,
- Protista - jednobunkové eukaryotické organizmy žijúce samostatne alebo v kolóniách,
- huby
- rastliny
- živočíchy

Dnes je tento systém väčšinou nahradený novým delením na domény a ríše, zohľadňujúcim charakter bunkového jadra (prokaryotické a eukaryotické), bunkových membrán a bunkovej steny:

- Archaea - skupina prokaryotických organizmov, ktoré sa niektorými vlastnosťami podobajú baktériám, inými eukaryotickým organizmom
- eubaktérie - ostatné prokaryotické organizmy
- eukaryoty - jednobunkové alebo mnohobunkové eukaryotické organizmy

Wikimedia Commons ponúka multimediálny obsah k téme
Biológia

- - prvoky
  - Chromista
  - rastliny
  - huby
  - živočíchy

Existuje ale aj veľa iných delení.

Zdroj: "http://sk.wikipedia.org../../../b/i/o/Biol%C3%B3gia.html"

Kategória: Biológia

##### Views

- Stránka
- Diskusia
- Aktuálna verzia

##### Hľadaj

##### Iné jazyky

- Afrikaans
- Alemannisch
- Aragonés
- العربية
- Asturianu
- Azərbaycan
- Boarisch
- Žemaitėška
- Български
- বাংলা
- Brezhoneg
- Bosanski
- Català
- Corsu
- Česky
- Kaszëbsczi
- Чăвашла
- Cymraeg
- Dansk
- Deutsch
- Zazaki
- ދިވެހިބަސް
- Ελληνικά
- English
- Esperanto
- Español
- Eesti
- Euskara
- فارسی
- Suomi
- Føroyskt
- Français
- Arpitan
- Furlan
- Frysk
- Gaeilge
- Gàidhlig
- Galego
- Gaelg
- עברית
- हिन्दी
- Hrvatski
- Hornjoserbsce
- Krèyol ayisyen
- Magyar
- Interlingua
- Bahasa Indonesia
- Interlingue
- Ido
- Íslenska
- Italiano
- ᐃᓄᒃᑎᑐᑦ
- 日本語
- Lojban
- Basa Jawa
- ქართული
- ភាសាខ្មែរ
- ಕನ್ನಡ
- 한국어
- Kernewek
- Кыргызча
- Latina
- Ladino
- Lëtzebuergesch
- Limburgs
- Lumbaart
- ລາວ
- Lietuvių
- Latviešu
- Македонски
- Монгол
- Bahasa Melayu
- Nahuatl
- Nnapulitano
- Plattdüütsch
- Nedersaksisch
- नेपाली
- Nederlands
- ‪Norsk (nynorsk)‬
- ‪Norsk (bokmål)‬
- Novial
- Nouormand
- Occitan
- Иронау
- Kapampangan
- Norfuk / Pitkern
- Polski
- پښتو
- Português
- Runa Simi
- Română
- Русский
- संस्कृत
- Sardu
- Sicilianu
- Scots
- Srpskohrvatski / Српскохрватски
- Simple English
- Slovenščina
- Shqip
- Српски / Srpski
- Basa Sunda
- Svenska
- Kiswahili
- தமிழ்
- Тоҷикӣ
- ไทย
- ትግርኛ
- Tagalog
- Türkçe
- Tatarça
- Українська
- اردو
- Vèneto
- Tiếng Việt
- Volapük
- Winaray
- isiXhosa
- ייִדיש
- 中文
- Bân-lâm-gú
- 粵語